b'\n_START_ARTICLE_\nJuoppokuski\n_START_PARAGRAPH_\nJuoppokuski eli k\xc3\xa4nnikuski on puhekielinen nimitys selv\xc3\xa4lle henkil\xc3\xb6lle, joka kuljettaa humalassa olevia henkil\xc3\xb6it\xc3\xa4 kulkuv\xc3\xa4lineell\xc3\xa4 turvallisesti. Kuljettaminen edellytt\xc3\xa4\xc3\xa4 h\xc3\xa4nelt\xc3\xa4 pid\xc3\xa4tt\xc3\xa4ytymist\xc3\xa4 alkoholin k\xc3\xa4yt\xc3\xb6st\xc3\xa4._NEWLINE_Humalassa olevien kuljettaminen tapahtuu p\xc3\xa4\xc3\xa4s\xc3\xa4\xc3\xa4nt\xc3\xb6isesti joko jonkun ryhm\xc3\xa4n j\xc3\xa4senen tai kuskin omalla autolla. Valintaan voivat vaikuttaa auton tai ryhm\xc3\xa4n koko, auton taloudellisuus ja auton sopivuus teht\xc3\xa4v\xc3\xa4\xc3\xa4n._NEWLINE_Selv\xc3\xa4n\xc3\xa4 pysym\xc3\xa4\xc3\xa4n lupautunut eli kuski ajaa ryhm\xc3\xa4n loppuillasta kotiin tai muuhun suunniteltuun paikkaan. Ryhm\xc3\xa4 tarjoaa kuskille t\xc3\xa4st\xc3\xa4 teosta yleens\xc3\xa4 palkkioksi rahaa ja/tai ilmaiset alkoholittomat juomat. Jos ryhm\xc3\xa4 on matkalla tanssilavalle tai yhtyeen keikalle, palkkio voi olla ryhm\xc3\xa4n maksama p\xc3\xa4\xc3\xa4sylippu._NEWLINE_Joidenkin ryhmien sis\xc3\xa4ll\xc3\xa4 juoppokuskin rooli kiert\xc3\xa4\xc3\xa4 vuoroissa. Suurimmissa kaupungeissa verrattain edulliset y\xc3\xb6bussit ovat usein korvaava vaihtoehto kuskille. Usein aikataulut eiv\xc3\xa4t kuitenkaan sovi yhteen esimerkiksi keikkojen alkamis- ja p\xc3\xa4\xc3\xa4ttymisaikojen suhteen. _NEWLINE_Yhdysvalloissa on useita eri kampanjoita humaltuneena ajamista vastaan ja juoppokuskien k\xc3\xa4ytt\xc3\xa4misen puolesta.'